Roofgarden (Oranjestad, Aruba)

Roofgarden tabata un centro di recreacion social situa riba Nassaustraat na Aruba. E negoshi tabata encabesa pa e empresario Segundo Nicasio Ecury (1888-1967), miho conoci como "Shon Dundun".

 Construccion 
Funda na 1926 (of 1927), e edificio ta consisti di dos piso. Roofgarden tabata habita e piso ariba, accesibel pa un trapi gesplit (forma di Y) pafo. E establecimento tabata cera pa algun aña durante Guera Mundial II, y a wordo habri di nobo na 1946 despues di un renobacion di su interior.

 Funcion 
Roofgarden tabata un luga di encuentro moderno di e tempo ey y tabata ofrece musica riba entre otro pianola y victrola.  E establecimento tabata inclui un restaurant Italiano, cu tambe tabata entrega na cas.Anuncio Roofgarden, El Despertador (17 di februari 1934) Ademas, tabata brinda varios bebida (manera bitro y biña), pasa boca (manera chuculati, ijscream, y sandwich), y productonan di tabaco. E prome piso tabata reserva pa bende componentenan di auto, manera tira di Goodrich. 

 Mira tambe 
 Dundun Ecury

Kategoria:Aruba